
De-ale lui Creangă 
Piatra-Neamț, 27 Mart 1940 
Scumpi prieteni, 


De-abia acum mă învrednicesc a vă răspunde la ultimele 
două cărţi poştale, trimeţându-vă: 


CREANGĂ LA 38 ANI 


1) Nr. 46 din 8 April 1872 al ziarului Noul Curieru Ro- 
mânu (laşi) cu articolul /esuitismul în Romănia, iscălit de Pr. 
I. Creangă; 


2) Un chestionar privitor la datinele poporului la care ar 
Hi lucrat şi Creangă; 

3) Încă o adecdotiă povestită -de |. Creangă; 

4) Ceva despre lon Creangă şi E. Baican; 

5) Câteva însemnări ale /conomului loan Grigoriu, socrul 
lui Creangă. Dl. Gh. Ungureanu!) a publicat jălaniile ginerelui; 
cred că n'ar îi de prisos a se face puţină amintire şi despre căr- 
turăria aprigului socru. 

Mai am şi vreo şapte din cărţile lui |. Creangă găsite pe 
la anticari, în afară de cele pomenite în articolul meu din Șe- 
zătoareu 2) şi de cele înşirate de N. Țimiraş 3). 


Pe ele se găsesc însemnări autografe ale lui Creangă pri- 
vitoare la limbă şi greutăţi ortografice. 


Una din aceste cărţi este foarte interesanta Pedagoghie a 
lui Villom, tradusă şi prefăcută de Naum Petrovici, tipărită îru- 
mos la Buda în 1818. Pe foarte multe foi sânt sublinieri, tot 
ielul de semne şi adnotări făcute de Creangă, dovezi vădite că 
a cercetat-o cu toată luarea aminte. Dacă ar mai îi vreme şi 
dacă aţi crede potrivit aş ceti această carte ca să arăt părţile 
care l-au interesat îndeosebi pe Creangă. Ori poate-i mai bine 
s'o cetim împreună când a da D-zeu să pot veni la Cernăuţi? 

Alăturez fotografia lui Creangă despre care mi-aţi scris, 
precum şi cea a Protopopului Nicolae Conta, pe care l-am cu- 
noscut şi eu când învăţam cântările bisericeşti la Piatra în anii 
1586—1887, făcând pe isonarul şi dăscălaşul la strana bisericii 
Sf. loan Domnesc zidită de Ştefan cel Mare! 

lar cu privire la articolul /ezuitismul în Romănia, ţin să 
vă mai comunic următoarele: 


Artur Stavri afirmă că lon Creangă a publicat irei arti- 
cole în Curierul lui |. Scipione Bădescu din laşi. — Nici a bi- 
bliotecă publică nu are colecţia completă a acestui ziar. — În 
Columna lui Traian (Il, 1972) Haşdeu a publicat unul din a- 
ceste articole: Misiunea preotului la sate, semnat: Preotul |. 
Creangă. Am avut norocul să găsesc la anticari Nr. 46, anul | 


:) Gh. Ungureanu, Din vieața (sic: viaţa) lui lon Creangă, laşi, 1940. 
:) „Sezătoarea” An. V 1898—1899, 209—216. 
5) Nicolae Țimiraş, loan Creangă (fără an). 


din $ April 1872, în care este publicat ca prim articol: Jesui- 
tismul în Romănia, semnat: Pr. |. Creangă. 


Casa-Creangă dela Humulesti 


za 
spa paie mega 


| 


Teodor Buicliu 


Este de mirare faptul că I. Creangă, care era numai dia- 
Con, ssmnează în ziar Pr. |. Creangă, adică Preot |. Creangă. 
Tipograful |. S. Ionescu, proprietarul Tipograiiei Naţiu.- 
nale din laşi, unde se tipăriau cărţile şcolare ale lui Creangă, 
îmi Spunea că |. Creangă i-a cetit articolul Un glas în pustiu, 

publicat de el într'un ziar din Galaţi, al cărui nume nu şi-l adu- 
cea aminte, şi că ma vrut să mai publice: una că avea groază 
de greşalele de tipar, alta că se chinuia prea mult până ce îi 
venia la socoteală limba şi stilul. În privinţa facerii corectu- 
rilor de cătră Creangă la cărţile şcolare, I. S. Ionescu povas- 
teşte lucruri interesante în cartea sa: Poveşti, anecdote, im- 
presii de călătorie, diverse, laşi, 1905 (pag. 125: din glumele 
lui |. Creangă). 
Al D-voastre devotat cu multă dragoste 


G. T. Kirileanu 


] 


Jesuitismul în Romănia 


Este cunoscutu de toţi aceia, cari au cetitu istoria culturei 
poporelor, cât r&u a produsu activitatea Jesuitismului în cele mai 
multe ţări ale Europei. Societatea omenescă m'a avutu nici odată 
mai mari adversari, duşmani mai neîmpăcaţi, decât aceşti monstri, 
înveluiţi în sacul pocăinţei, ascunşi supt masca cucerniciei, iar 
în inimă şi sufletu cu cele mai negre planuri, cu cele mai negre 
vicii şi păcate. 

De la anul 1808, când unu decretu al lui Napoleon 1 pusă 
capetu inquisiţiunei barbare, neumane, jesuitismul a perdutu din 
rolul şi puterea ce avea mai înainte; cu tâte aceste pe la finele 
anului 1863 acestă sectă avea încă preste 7529 membri, în vro 
19 provincii europene. — Cele mai cumplite lovituri le-au suferitu 
însă jesuiţii în cei de urmă doi-trei ani, decând îmbuibatul Capu 
al Cetăţii eterne pretinsă a-i se recunâsce absurda infailibilitate, 
ridiculisată de cătră ânsa'şi luminatu parte a clerului catolicu. 
De atunci jesuitismul a devenitu o batjocură şi tote ţările, unde 
instrucţiunea se găsesce în mâna acestor Gmeni, astădi caută 
s'o iea din mâna lor, căci s'au convinsu în fine, că lumina je- 
suitică pentru societate este unu întunerecu, un infernu. 

Ţera n6stră, atât de bună, atât de mănsă, mulţămită ce- 
riului şi religiunei sale ortodoxe, a fostu scutită pănă în timpul 
mai nou -— de năvala acestor secte, sau mai bine insecte otră- 
vitOre. Măcar că şi ea a avutu să trecă prin unu mare purgatoriu ; 

căci cine a pututu încă să uite timpurile de tristă aducere aminte 
ale fanarioţilor, când țera gemea supt invasiunea călugărilor şi a 
fanarioţilor greci, cari au copleşitu locurile cele mai frumose ale 
țerei şi cari totu cu aceeaşi mască de pocăință şi cucernicie 
jesuită „ca lamoma omidă pe frageda mlădiţă, ca n&gra lipitâre 
pe Sinul de zăpadă al dulcei copiliţă, sugeau din îrundă sucul 
şi sângele din vine, în blânda Romănie!“... In sfirşitu însă, 
graţie forţei nostre naţionale, amu scăpatu de aceşti 6speţi 
uricioşi, — dar precum se pare, amu scăpatu numai pentru a 
reîntra întrun altu purgatoriu, acela al jesuitismului papalu. 

Ţera nâstră este bună, este ospitalieră, este tolerantă; ea 
n'a persecutatu nici odată religiunile străine din sînulu ei. Dar 
probe destul de puternice avemu, că acele religiuni au nutritu 
şi nutrescu încă ura cea mai amară contra ei. Ast-felu avemu 
probe despre religia ebraică, ast-felu au constatatu unele diare 
chiar anul trecut, că în claustrele călugăriţelor catolice, copilele 
române date spre educaţie, se desnaţionalisedă şi'şi perdu res- 
pectul chiar pentru familia lor. 

Cu tâte aceste, pe când tote ţările au începutu a isgoni 
acestă sectă din sinul ei, la noi jesuiţii se sporescu din ce în ce, 
pote pentru că se refugiadă aici la noi de prin ţările de unde'i 
alungă, întomai precum se refugiadă ovreii. Aşa e ţâra n6stră... 
e bună și tolerantă! Tot ce este mai infectatu în societatea eu- 
ropeana, se grămădesce pe malurile Dâmboviţei şi-a Bahluiului, 
ăci aici aerulu pare mai priinciosu!... 

Pentru ca să cunoscemu pănă la ce gradu a ajunsu deja 
încuibarea jesuiţiloru în ţera nostră, lăsămu să vorbescă acum 
„Biserica Română“ diarul religiosu-moralu din Bucuresci, cu data 
2 Aprilie, care tă ce ne spune: 

„Sâmbătă, 25 Martiu, vrând a resprira unu aeru mai plăcutu, 
mai curatu, am credutu, că cel de pe colina Filaretului este cel 
mai favorabil, din două punturi de vedere, pentru curăţeniă şi 
pentru apropiere. — Traversându acea colină câte-va minute, 
unu-ce estraordinariu ne atrase privirea spre gara Giurgiului, 
cătră unu şiru de seminarişti în număr ca de treideci de juni, 
îmbrăcaţi în costum de clerici, urmaţi de câţi-va Jesuiţi. Curio- 
sitatea ne îndemnă să întrămu în gară ; tocmai în acelu momentu 
sosi şi trenul de sară de la Giurgiu. Din numerâsele vagone se 
pogOră un călugăru catolicu cu o barbă mare, la a cărui aparinţă 

toţi acei juni descoperă capetele şi cu pălăriile in mână sărută 
mâna cu respectu acelui călugăru jesuitu s'apoi plecă în capitală. 

Pănă adi mamu ştiutu că Jesuiţii au fondatu şi seminariu 
n Romănia. Care să fie scopul — toţi ne întrebăm — că Je- 
suiţii să aibă şi seminariu, când m'au necesitate de dânsul? Şi 
cum toleredă guvernul asemenea institute ? Rațiunea ne respunse, 
că catolicii au otăritu a mări propaganda proselitismului în 
Romănia, siguri fiind, că nu-i controledă nimeni. După noi, ei 
mau nici unu dreptu şi nici o necesitate de a fonda seminariu, 

derăce pentru coloniile venite pe îurişu în ţeră erau destui 10 
preoţi ; şi de vreme ce astădi suntu sute, pentru ce şi seminariu? 
Căci în Romănia de dincoce de Milcovu nu e decâtu o singură 
comună catolică compusă din bulgari convertiți, cari se numescu 
Pavlicheni, şi acestă comună este în marginea Bucureştilor şi se 
îngrijeşte d'a dreptulu de bărăţia din capitală. Ear dacă în 
Romănia de peste Milcovu se găsescu câte-va comune în districtul 
Nemţu şi Bacău, locuite de Unguri catolici colonisaţi din timpul 
lui Stefan celu Mare şi care'şi păstredă religiunea, ceea ce do- 
vedeşte marea toleranţă a Romăniei, pentru aceia, precum scimu, 
în laşi esistă unu seminaru catolicu (22— Red.) a'lu statului 
nostru ; pentru ce şi altul în Bucuresci? Care este necesitatea 
seminariiloru catolice, când dintr'ale nâstre se asverlu tinerii 
afară 2... Dar mulţimea de preoţi ce vinu în ţeră pe t6tă diua 
— ce cată ? Noi scimu, că preoţii noştrii abia cu mari greutăţi 

capătă câte unul voia de a trece frontiera în vecinătate, precum 
în Turcia, Transilvania şi Bucovina, aşa şi preoţii greci şi bulgari 
pierdu câte o lună pe la porturile n6stre pănă să capete voia 
să între în ţeră, şi atunci încă numai întrunu modu condiţionatu ! 

Catolicii suntu privilegiați, de denşi nu se ocupă nimeni, 
ei intră în ţ&ră ca în era lor, fără să fie întrebaţi : care-le este 
misiunea ? Ar trebui să se câră de la S. S. Episcopul catolicu o 
listă de câţi preoţi are nevoe pentru comunitatea catolică, şi re- 
gimentele de jesuiţi să se trimâţă la urma lor, pentru că în 
Romănia chinoviu catolicu n'a esistatu ; istoria nu ne arată că 
ar îi esistatu vre o dată.“ 

Pr. |. Creangă 


II 


Chestionar al datinelor poporului, la care 
ar fi lucrat și lon Creangă 


Într'o lungă dare de samă publicată în ziarul „Timpul” 
din 1 April 1882 asupra revistei „Columna lui Traian”, după co 
inaltă preţuire a meritelor lui B. P. Haşdeu în cercetarea isto- 
riei naţionale, înşirându-se cuprinsul n-rului 1, ni se dă această. 
iicaşteptată ştire despre o lucrare a lui |. Creangă: 

»O interesantă culegere promite a deveni aceea a răs- 
punsurilor, pe care învățătorii rurali le dau la cestionarul ce i 
sa împărţit în 1877. Încă sub ministrul Maiorescu se impărţise, 
după cum ştim, un asemenea cestionar privitor la datinele po- 
porului, la naştere, nunţi, înmormântări şi alte ocazii solemne. 
L.a cestionarul întăiu a lucrat mai cu seamă lon Creangă; al 
doilea cestionar e făcut de d. Hăsdeu şi se mărgineşte la obi- 
ceiele juridice ale poporului nostru. Ca prime specimene se pu- 
blică respunsurile a trei învăţători din județul Bacău”. 


Această însemnată dare de saină, după stil și după cu- 
prins, nu poate fi dezât a lui Eminescu. Fiind prieten şi cu Ma- 
iorescu şi cu Creangă, dânsul (ca Revizor şcolar) era în mă- 
sură să cunoască atât însărcinările date de Ministrul Maio- 
rescu, cât şi lucrările lui Creangă. — Cred că parte din răs- 
punsuri au fost făcute de Al. Lambrior, din care unele s'au pu- 
vlicat în „Convorbiri Literare”. — Rămâne întrebarea: s'or îi 

mai găsind în arhive răspunsurile făcute de Creingă ia acesi 
chestionar? 

Avem însă prin aceasta şi o puternică dovadă, pe lângă 
altele multe, că Titu Maiorescu nu era aşa de străin în ce pri- 
veste folclorul şi viaţa ţăranului, precum îl arată dl. Profesor 


Protopopul Nicolai Conta 


N. lorga în conferinţa sa întitulată Zădarnică încercare de în- 
viere, în care este această afirmare despre Titu Maiorescu: „A 
fost absent de tot ceea ce este folclor, artă, poezie populară...” 
III 
Incă o anecdotă povestită de |. Creangă 


Ziarul „Drepturile Omului” din Bucureşti, Nr. 46, cu data 
29 Mart 1885, publică o corespondenţă din laşi asupra congre- 
sului corpului 'didactic, în care-i vorba şi despre i. Creangă: 


1] 


„Ca încheiere voiu reproduce cele zise de dl. Creangă. 
Duscălul Smântână spunea: mar îi rău să fie bine în ţara asta. 
— Să vă mai spun şi o anecdotă: 

Un ţigan lucrează cu femeia lui. — Lucrează vârtes, ne- 
vastă, să câştigăm la parale, şi atunci cumpăr 0 vacă, şi vaca 
are să aibă viței, şi viţeii au să crească şi am să-i vând, şi am 


A. C. Cuza, Creangă şi N. A. Bogdan 


să cumpăr un poloboc de vin, şi vom bea chiar aic: lângă foc. 
— Dar să nu pui polobocul lângă foc, că-i ard doasgele, zise 
ţiganca. — Ba aici l-oiu pune.— Nu se poate.— Ba da.-— Şi tot 
aşa până ce ţiganul înfuriat a spart capul ţigancei. Aşa treabă 
lucem şi noi”, 


12 


IV 
|. Creangă și E. Baican 


În interesanta carte a d-lui Gh. Ungureanu, Din vieața lui 
lon Creangă, este vorba despre Elie Baican, delegat de Primă- 
ria laşi să asiste la examenul de la „şcoliţa” lui |. Creangă în 
lanuar 1870. 

Rapoartele lui Baican sânt pline de laudă „pentru zelul şi 
activitatea” lui Creangă ca institutor. Între ei s'a legat stator- 

nică prietenie, precum mi-a spus bătrânul Baican înainte de 
marele războiu, când mi-a dat foaia cu versurile de mai jos 
inchinate numelui şi amintirii lui lon Creangă. 

F. Baican lua parte la adunările din Bucureşti ale „Juni- 
mii” în casa lui Titu Maiorescu (Însemnări zilnice |, 127), iar 
Eminescu îi publica în „Limpul” colecţia de anecdote, tipărite 
apoi şi'n broşură supt îitlul: Liferatură populară sau Palavre 
și Anecdote de E. Baican, Bucureşti, 1882, în fruntea căreia 

este însemnata Prefaţă a lui M. Eminescu despre literatura, 
populară (publicată în „Timpul” din 4 Oct. 1981 şi'n revista 
„Sezătoarea” din Folticeni VII (1902) p. 129). 


lată versurile lui E. Baican: 


Mult regretatului meu prieten 
Ioan Creangă 


Creangă, din pomul vieții 
Roduri mândre ne-a lasat! 
EI, ca roua dimineții 

A fost la cuvânt şi'n sfat 
Năstăvit*) cu al blândeţei 
Graiu străbun dintr'astă lume 
Ămple Ceriul azi de glume! 


E. Baican, coleg de bancă şi de catedră 


V 


Câteva însemnări ale lconomului loan Grigoriu, 
socrul lui lon Creangă 


La un anticar din laşi am găsit un exemplar din Biblia 
lui Samuil Clain, tipărită în Blaj la 1795, unde sânt următoa- 
rele însemnări, scrise pe ioile albe dela începutul şi sfârşitul 
cărții: 

1) Dumnezăiasca Scriptură a legii noă — iaste a sfinții 
(sale) Părintelui lordache Iconom din sat Paşcanii şi iaste ati- 
rosit fiiului celui mai mic, spre ştiinţă. 1829 luli 26. Paşcanii. 
Erei Neculai Arhip. 

2) Aciasta dumnezăiască Scriptură a legii vechi şi nou 
esti cumpărată di gios iscălitul cu prețu trii Sute trii zăci şi 
trii di lei, adică cu nou galbeni 'n prețul ci am avutu a luoa 
dila sfințăia sa iconomul lordachi din Păşcani. loan Grigoriu 
iconom ot patru ză(ci) de Sfință. 1854 Mai 21 zăle. 


*) Din nascare dăruit. 


3) În zălili bini credinciosului Împărat şi marelui Domnu 
Mihail Theodorovici, sănsur stăpănitoriului a toată Rusăia şi 
intru patrierhiia preosfintitului Filaret, tatului celui dupre trup 

Casa lui Creansă la laşi (în mahalaua Tâcăului) după ediţia din 1892 ilustrată de Teodor Buicliu 


şi dupre duhu al Împăratului — înpărăţă în Persăda Abbas şah. 
Acelu uvăn(d) dragosti spre bini credinciosul Împărat Mihail 
trimitea la dânsul pre solii săi des cu daruri. Aşiidirea şi Îm- 

părutul Rosăii Mihail îi trimitea cu împrumutari iui pre solii 
sdi cu daruri. 

S'au întâmplat atuncea acestui Împărat al Persădii di 
S'uu bătut cu Împăratul Ivirilor, si jăluindu pre tot Iviru şi Mi- 
tropoliia, au aflat întri veşmintili Mitropolie(i) Vesmăntul Dorm- 


CREANGĂ 
după fotograful B. Brand, laşi 


nului nostru lisus Hristosu. Şi pentru că tari iubea şi pi Pu- 
triiarhul Moscovii, au trimis dar Veşmăntul Măntuitoriului, 
undi să află şi pănă astăzi. Cini ari drazosti ca să ştie bini, să 
cetească 'a lulie în zăci. 

lară eu însămnezu aicea anii dila zădirea lumii 7362 u- 
cum la anul dila Naştirea lui Hristosu 1854 în luna lu Marti 
trecutu cându s'au începutu 1854 dila Hristosu, Sau împlinit 
dila zădirea lumii 7362. loan Grigoriu Iconorn. 


[i 


Institutul de Literatură 


Membri onoriii: 


Dr. Matteo Bartoli, prof. univ. (Torino); Dr. Giulio Ber- 
toni, prof. umiv. (Roma): Tiberiu Crudu (Botoşani); Dr. Cor- 
neliu Gheorghian (Bucureşti); Dr. Artur Gorovei (Fălticen'); 
Dr. Alexandru leşan, prof. univ.; Gh. T. Kirileanu (Piatra- 
Neamţ); Dr. Liviu Marian (Chişinău); Dr. Victor Morariu, 
prof. univ.; Aurel A. Mureşianu (Braşov); Dr. [. Nistor, prof. 
univ.; Dr. Carlo Tagliavini (Bologna); Alexandru Vasiliu 
(Tătăruşi-Baia). 


Membri activi: 


Vasile Alexandrescu (Dorohoi); lon Armean (Sibiu); Dr. 
Irina Balmoş; Axentie Binciu (Braşov); Atanasie C. Bălă- 
cescu (Braşov); Dr. Alexandru Bocăneţu; Leonida Bodnă- 
rescu (Ciudei); Artur Bosch (Sibiu); Dr. Traian Cantemir; 
Dr. Traian Chelariu: Tiberiu Crudu (Botoşari); Păr. Dr. Du- 
mitru Furtună (Dorohoi); Dr. Silvestru Găina, coniî. univ.; 
Dr. Nicol:i Grămadă, conf. univ.; Alexandru Fpure (Roman); 
Dr. Lăszi6 Gâldi (Budapesta); Dr. Corneliu (iheorghian (Bu- 
cureşti); Emanoil Haivas: Dr. Alexandru leșan: Dr. Petru 
Iroaie; Gheorghe Maxim; Dr. Victor Morariu; Aurel A. Mure- 
sianu (Braşov); Constuintin Nastasi (Zagon-Trei-Scaune): Dr. 
Teodor Onciulescu (Napoli); Ştefan Pavelescu (Suceava); Dr. 
Eugen |. Păunel; Augustin Z. N. Pop (Chişinău); Vasile |. 
Posteucă; Dr. Vasile Săveanu; Nicolae Steţeu (Roman); Dr. 
Nic. Teaciuc-Albu; Const.ntin Turcu (Piatra-Neamţ); Aurel 
Vasiliu; George Voevidca (Câmpulungul-Bucovinei). 


n ———— 
Şedinţele: În prima Joie a fiecărei luni, ora 18, la Semi- 


narul de literatură, Universitatea Curolină. 
Ca 

2: 

5, 


6. 
d 


cupiinde: 


Leca Morariu, Precizări, Cernăuţi 1938 — 20 lei. 

Petru Iroaie, lonel Teodoreanu 1, Cernăuţi 1939 
— 20 lei. 

Leca Morariu, Bucovinia lui lacob Negruzzi, Cer- 
năuţi 1939 — 20 lei. 

N. Tcaciuc-Albu, Geneza poeziei „Somnorouse pă- 
sărele”, Cernăuţi 1939 — 20 lei. 

P. Ispirescu, Viața şi faptele lui Vlad-Vodă Ţepeş 
(Operă postumă), Cernăuţi 1939 — 5 lei. 

Leca Morariu, Studii, Cernăuţi 1939 — 20 lei. 

Corneliu Gheorghian, Eminescu şi pictorul Bucev- 
schi, Cernăuţi 1939 — 15 lei. 


„Leca Morariu, Eminescu şi Veronica Micle, Cernăuţi 


1959 — 30 lei. 


. Victor Morariu, Vasile Bumbac (1837-1918), Pagini 


din istoria literaturii bucovinene, Cernăuţi 1940 
— 30 lei. 


. Petru Iroie, Sensul folcloric în poezia lui Eminescu, 


Cernăuţi 1940 — 50 lei. 


. Aurel Vasiliu, Asemănări între doi adversari, Cer- 


năuţi 1940 -- 10 lei. 


„ Victor Morariu, Prima traducere germană u „Lu- 


ceafărului”, Cernăuţi 1940 — 15 lei. 


„Leca Morariu, Eminescu, Cernăuţi 1940 — 40 lei. 
. Vasile Alexandrescu, Eminescu văzut de poeții 


noştri, Cernăuţi 1940 — 40 lei. 


„G, FT. Kirileanu, De-ale lui Creangă, Cernăuţi 1940 


— 15 lei. 


Preţul 15 lei 


